《春闺病起和黄得之先生作》
明代·张献翼

佳气抱房栊，年华自不穷。
山将眉合翠，花傍镜分红。
晓色罗衣上，春声燕垒中。
犹怜芳树下，无力倚东风。

作者简介：（1534-1604）字幼于，后更名敉，长洲人。张凤翼之弟。嘉靖中国子监生。为人放荡不羁，言行诡异，与兄凤翼、燕翼并有才名，时称“三张。”精于易，其说《易》诸作，皆平正通达，笃实不支，为人所称。献翼著作，有《文起堂集》十卷，《纨绮集》一卷，及《读易纪闻》、《读易韵考》等，均《四总库目》并行于世。